ROMÂNIA  





                     APROBAT:
JUDEŢUL TIMIŞ






   PRIMAR,

MUNICIPIUL TIMIŞOARA                            Dr. ing. GHEORGHE  CIUHANDU

NR. SC2011-27441 din 08.12.2011  




                      REFERAT
Privind împuternicirea Comisiei de Negociere cu Terţii, a Consiliului Local al Municipiului Timişoara, în vederea negocierii chiriei  aferente imobilului situat în Timişoara, B-dul Mihai Viteazu nr.26,  în care funcţionează Spitalul Clinic Municipal de Urgenţă Timişoara
          Direcţia Patrimoniu prin Biroul Administrare Imobile :
Având în vedere adresa nr.7918 din 25.11.2011, înregistrată la Direcţia Patrimoniu, cu nr.SC2011-26433 din 28.11.2011, prin care Spitalul Clinic Municipal de Urgenţă-Timişoara, ne solicită sprijinul în vederea continuării activităţii şi după data de 01.01.2012, deoarece la data respectivă expiră Contractul de închiriere nr.7/04.02.2009, încheiat între proprietarul tabular şi Spitalul Clinic Municipal ;

Având în vedere că, imobilul situat în B-dul M. Viteazu nr.26, a fost redobândit de către foşti proprietari, în baza Legii nr.10/2001, conform Dispoziţiei nr.1743 din 20.06.2006, iar termenul de 5 ani, în ceea ce priveşte obligaţia noilor proprietari de a menţine afectaţiunea de interes public a imobilului, a expirat ;

Având în vedere adresa nr.DP2011-5056 din 10.08.2011, înregistrată la Direcţia Patrimoniu de către Neamţiu Florea şi Ciortea-Neamţiu Ştefana-Oana, prin avocat Vanciu Vasile, solicită ca Primăria municipiului Timişoara să se pronunţe asupra dreptului de preemţiune, la intenţia de înstrăinare a imobilului situat în B-dul M. Viteazu nr.26, iar Consiliul Local prin Hotărârea nr.367 din 25.10.2011, s-a pronunţat asupra neexercitării acestui drept, deoarece în bugetul pe anul 2011, nu există disponibil pentru exercitarea dreptului de preemţiune;  

Având în vedere că, imobilul respectiv este format din demisol, parter înalt şi etaj, este locaţia în care funţionează Clinica de Oncologie Medicală, care deserveşte atât judeţul nostru cât şi judeţele limitrofe ;

Faţă de cele prezentate mai sus ;

              PROPUNEM:
Împuternicirea Comisiei de Negociere cu Terţii, a Consiliului Local al Municipiului Timişoara, constituită în baza Hotărârii Consiliului Local nr. 350/2008, modificata prin Hotărârea Consiliului Local nr. 66/2009 şi prin Hotărârea Consiliului Local nr.379/2010, să negocieze cu proprietarii, cuantumul chiriei, perioada de închiriere şi clauzele contractului de închiriere, pentru imobilul situat în Timişoara, B-dul M. Viteazu nr.26, în care funcţionează Spitalul Clinic Municipal de Urgenţă-Timişoara.

       DIRECTOR,                       p.ŞEF BIROU ADMINISTRARE IMOBILE,                                   

